મેઘના એમના હાવભાવ જોઈ સ્મિત કરતાં કહે છે કે આ જ કેટલીક સામાન્ય છૂટછાટ છે જે એ પુત્રી હોવાના લીધે લે છે અને ગુલઝારે તેનો ઉછેર જે નીડરતાથી કરી એને સક્ષમ બનાવી છે, તેનું પરિણામ છે. ‘એમણે મને જીવનની દરેક બાબતોમાં સામેલ કરી છે, દરેક રચનાત્મક માધ્યમ જેમાં તેમણે સ્થાન મેળવ્યું હોય તેનાે મને પણ પરિચય કરાવ્યો છે અને કહ્યું છે કે તમે પ્રયત્ન કરો અને નિષ્ફળ નીવડો એ બરાબર છે, પણ તમે ક્યારેય પ્રયત્ન જ ન કરો અને પછી અફસોસ કરો તે યોગ્ય નથી. આથી નાનપણમાં હું સિતાર, પિયાનો વગાડતાં શીખી, બેેલે ડાન્સ અને સ્વિમિંગ પણ કરતા શીખી. તેમણે મને હિન્દી, ઉર્દૂ, બંગાળી શીખવ્યું અને પેઇન્ટિંગ કરવા માટે પ્રોત્સાહિત કરી, ગીત ગાવા અને કુદરતી રીતે લખવા માટે પણ પ્રોત્સાહિત કરી. એમણે કાયમ મારા માટે કવિતાઓ લખી છે, જ્યારે એમણે મારા માટે ગર્વ અનુભવ્યો હોય અને ત્યારે પણ જ્યારે એ મારા લીધે હતાશ થયા હોય. એમની તીવ્ર ઇચ્છા છે કે હું કવિતા લખું, નાની હતી ત્યારથી એ મને કહેતા રહ્યા છે કે હું એમને 100 કવિતાઓ લખીને આપું, પણ મેં ક્યારેય એ માન્યું નથી. એટલા માટે નહીં કે હું કવિતા નથી લખી શકતી, પણ મારી કવિતાઓ મારી અંગત લાગણી છે અને હું તેને જાહેર કરવા નથી ઇચ્છતી.’